PRAVILNIK

O KRITERIJUMIMA ZA ODREĐIVANJE ŠTA MOŽE BITI AMBALAŽA, SA PRIMERIMA ZA PRIMENU KRITERIJUMA I LISTI SRPSKIH STANDARDA KOJI SE ODNOSE NA OSNOVNE ZAHTEVE KOJE AMBALAŽA MORA DA ISPUNJAVA ZA STAVLJANJE U PROMET

("Sl. glasnik RS", br. 70/2009)

**Član 1**

Ovim pravilnikom utvrđuju se kriterijumi za određivanje šta može biti ambalaža, sa primerima za primenu kriterijuma i lista srpskih standarda koji se odnose na osnovne zahteve koje ambalaža mora da ispunjava za stavljanje u promet.

**Član 2**

Kriterijumi za određivanje šta može biti ambalaža, sa primerima za primenu kriterijuma dati su u Prilogu 1. koji je odštampan uz ovaj pravilnik i čini njegov sastavni deo.

Lista srpskih standarda koji se odnose na osnovne zahteve koje ambalaža mora da ispunjava za stavljanje u promet data je u Prilogu 2. koji je odštampan uz ovaj pravilnik i čini njegov sastavni deo.

**Član 3**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**Prilog 1.**

**KRITERIJUMI ZA ODREĐIVANJE ŠTA MOŽE BITI AMBALAŽA SA PRIMERIMA ZA PRIMENU KRITERIJUMA**

Pojam ambalaža se određuje prema sledećim kriterijumima:

(1) proizvod koji se smatra ambalažom ukoliko ispunjava definiciju pojma "ambalaža" određenu u skladu sa zakonom bez obzira na druge funkcije koje ambalaža može da vrši, izuzev ako je ambalaža integralni deo proizvoda i neophodno je da sadrži, potpomaže i čuva proizvod za vreme životnog ciklusa, kao i svi elementi namenjeni za njegovo korišćenje, potrošnju ili zajedničko odlaganje;

(2) proizvod koji je projektovan i namenjen za punjenje na mestu prodaje i prodat predmet koji se može odložiti, napunjen ili projektovan i namenjen za punjenje na mestu prodaje smatra se ambalažom koja ispunjava funkciju ambalaže;

(3) komponente ambalaže i pomoćni elementi integrisani u ambalažu smatraju se kao deo ambalaže čiji su sastavni deo. Pomoćni elementi okačeni na ambalaži ili priloženi uz nju i koji vrše funkciju ambalaže jesu ambalaža, bez obzira da li su integralni deo ovog proizvoda, kao i svi elementi koji su namenjeni za zajedničko korišćenje ili odlaganje.

Pojedinačni primeri ambalaže u ovom prilogu predstavljaju ilustrativne primere primene ovih kriterijuma:

1. Ilustrativni primeri primene kriterijuma (1)

*Ambalaža jeste:*

Kutija za slatkiše

Folija obmotana oko CD kutije

*Ambalaža nije:*

Saksija za cveće namenjena za smeštaj biljke za vreme njenog životnog ciklusa

Kutije za alat

Vrećice za čaj

Voskani omot oko sira

Omot kobasice

2. Ilustrativni primeri primene kriterijuma (2)

*Ambalaža, projektovana i namenjena za punjenje na mestu prodaje:*

Papirne i plastične vrećice za nošenje

Plastični tanjiri i čaše

Plastična folija za umotavanje hrane

Kesica za sendvič

Aluminijumska folija

*Ambalaža nije:*

Mešalica

Plastični pribor za jelo

3. Ilustrativni primeri primene kriterijuma (3)

*Ambalaža jeste:*

Oznake - etikete nakačene direktno na ambalažu ili priloženi uz nju

*Delovi ambalaže:*

Četkica od maskara za trepavice koja je sastavni deo zatvarača maskare

Nalepnice prikačene na drugim ambalažnim delovima

Municija za heftanje amabalaže

Plastični džepovi za držanje papira

Merna doza koja je sastavni deo zatvarača za boce sa deterdžentom

**Prilog 2.**

**LISTA SRPSKIH STANDARDA KOJI SE ODNOSE NA OSNOVNE ZAHTEVE KOJE AMBALAŽA MORA DA ISPUNJAVA ZA STAVLJANJE U PROMET**

|  |  |
| --- | --- |
| SRPS EN 13427:2005  |    |
| Naslov srpski  | Ambalaža - Zahtevi za primenu evropskih standarda u oblasti ambalaže i ambalažnog otpada  |
| Naslov engleski  | *Packaging - Requirements for the use of European Standards in the field of packaging and packaging waste*  |
| Broj strana  | 16  |
| Apstrakt na srpskom  | Ovaj standard specificira zahteve za projektovanje ambalaže, putem korišćenja pet osnovnih EN standarda i jednog CEN izveštaja iz ambalaže i ambalažnog otpada, a u cilju smanjenja štetnog uticaja ambalažnog otpada na životnu sredinu i ispunjenja zahteva Direktive o ambalaži i ambalažnom otpadu (94/62 EC).  |
| SRPS EN 13428:2005  |    |
| Naslov srpski  | Ambalaža - Specifični zahtevi za izradu i sastav - Sprečavanje nastajanja otpada smanjenom upotrebom sirovina  |
| Broj strana  | 28  |
| Naslov engleski  | *Packaging - Requirements specific to manufacturing and composition - Prevention by source reduction*  |
| Apstrakt na srpskom  | Standard opširnije opisuje zahteve iz Direktive o ambalaži i ambalažnom otpadu (94/62 EC) koji se odnose na smanjenje upotrebljenih sirovina i minimizaciju opasnih materija u ambalaži. Utvrđuje se postupak za ocenjivanje ambalaže u cilju osiguravanja da je težina/zapremina ambalaže najmanja dovoljna uz održavanje funkcionalnih i ostalih zahteva.  |
| SRPS EN 13429:2005  |    |
| Naslov srpski  | Ambalaža - Ponovna upotreba  |
| Broj strana  | 22  |
| Naslov engleski  | *Packaging - Reuse*  |
| Apstrakt na srpskom  | Ovim standardom utvrđuju se zahtevi za ambalažu da bi se klasifikovala kao ponovo upotrebljiva. Takođe, postavljaju se kriterijumi za ocenjivanje usaglašenosti sa zahtevima iz Direktive o ambalaži i ambalažnom otpadu (94/62 EC) vezanim za ponovno iskorišćenje ambalaže. Postupak za primenu ovog standarda je prikazan u EN 13427.  |
| SRPS EN 13430:2005  |    |
| 301 - Naslov srpski  | Ambalaža - Zahtevi za ambalažu koja je ponovo iskoristiva reciklažom materijala  |
| 302 - Naslov engleski  | *Packaging - Requirements for packaging recoverable by material recycling*  |
| 305 - Broj strana  | 24  |
| 330 - Apstrakt na srpskom  | Standard utvrđuje zahteve koje ambalaža treba da ispuni da bi se klasifikovala kao ponovo iskoristiva putem reciklaže materijala. Postupak za primenu ovog standarda je prikazan u EN 13427. U standardu je dato uputstvo za ocenjivanje ambalaže sa aspekta njene pogodnosti za reciklažu.  |
| SRPS EN 13431:2005  |    |
| 301 - Naslov srpski  | Ambalaža - Zahtevi za ambalažu koja je ponovno iskoristiva u obliku energije, uključujući specifikaciju minimalne donje toplotne moći  |
| 302 - Naslov engleski  | *Packaging - Requirements for packaging recoverable in the form of energy recovery, including specification of minimum inferior calorific value*  |
| 305 - Broj strana  | 20  |
| 330 - Apstrakt na srpskom  | Standard utvrđuje zahteve za ambalažu da bi se klasifikovala kao ponovo iskoristiva u obliku energije u skladu sa zahtevima Direktive o ambalaži i ambalažnom otpadu (94/62 EC). Definisani su termodinamički zahtevi za ambalažu da bi se mogla kontrolisano spakovati kao otpad uz iskorišćenje energije, ali se ne razmatra konverzija i dalje korišćenje proizvedene energije. Takođe, razmatraju se materijali, kombinacije materijala ili dizajn ambalaže koji mogu dovesti do problema tokom iskorišćenja energije.  |
| SRPS EN 13432:2005  |    |
| 301 - Naslov srpski  | Ambalaža - Zahtevi za ambalažu koja je ponovo iskoristiva kompostiranjem i biorazgradnjom - Šema ispitivanja i kriterijum za procenu prihvatljivosti ambalaže  |
| 302 - Naslov engleski  | *Packaging - Requirements for packaging recoverable through composting and biodegradation - Test scheme and evaluation criteria for the final acceptance of packaging*  |
| 305 - Broj strana  | 25  |
| 330 - Apstrakt na srpskom  | Ovim evropskim standardom utvrđuju se zahtevi i postupci za određivanje pogodnosti ambalaže za kompostiranje i aerobni tretmani. Standardom se određuju odredbe za preradu ambalaže u kontrolisanim uslovima postrojenja za tretman otpada. Ne uzima se u obzir ambalažni otpad koji se konačno odlaže ili nekontrolisano odlaže (smeće) u životnu sredinu.  |
| SRPS EN 14311:2008  |    |
| 301 - Naslov srpski  | Ambalaža - Sistem obeležavanja i identifikacije materijala  |
| 302 - Naslov engleski  | *Packaging - Marking and material identification system*  |
| 305 - Broj strana  | 8  |
| 330 - Apstrakt na srpskom  | Ovaj standard se bavi obeležavanjem ambalaže i identifikacijom ambalažnog materijala, kao što je opisano u članu 8. Direktive o ambalaži i ambalažnom otpadu (94/62 EC). U standardu su date preporuke koje su zasnovane na članu 10. Direktive 94/62/EC.  |
| SRPS CR 13695-1:2008  |    |
| 300 - Jezik izrade dokumenta  | EN  |
| 301 - Naslov srpski  | Ambalaža - Zahtevi za merenje i verifikaciju četiri teška metala i ostalih opasnih materija prisutnih u ambalaži i njihovo ispuštanje u životnu sredinu - Deo 1: Zahtevi za merenje i verifikaciju četiri teška metala prisutnih u ambalaži  |
| 302 - Naslov engleski  | *Packaging - Requirements for measuring and verifying the four heavy metals and other dangerous substances present in packaging and their release into the environment - Part 1: Requirements for measuring and verifying the four heavy metals present in packaging*  |
| 305 - Broj strana  | 65  |
| 330 - Apstrakt na srpskom  | Ovim izveštajem se daju smernice i uputstva za postizanje usaglašenosti ambalaže sa zahtevima datim u Direktivi o ambalaži i ambalažnom otpadu i to: - član 11.1 - maksimalna ukupna koncentracija za četiri teška metala (Pb, Cr, Hg i Cd) - Prilog II+član 9 - minimizacija prisustva teških metala u ambalaži u cilju smanjenja njihovog prisustva u emisijama, pepelu i procednim vodama sa deponija. U izveštaju su dati primeri primene teških metala u raznoj ambalaži, kao i metode za određivanje njihovih koncentracija.  |
| SRPS CEN/TR 13695-2:2008  |    |
| 300 - Jezik izrade dokumenta  | EN  |
| 301 - Naslov srpski  | Ambalaža - Zahtevi za merenje i verifikaciju četiri teška metala i ostalih opasnih materija prisutnih u ambalaži i njihovo ispuštanje u životnu sredinu - Deo 2: Zahtevi za merenje i verifikaciju opasnih materija prisutnih u ambalaži i njihovo ispuštanje u životnu sredinu  |
| 302 - Naslov engleski  | *Packaging - Requirements for measuring and verifying the four heavy metals and other dangerous substances present in packaging and their release into the environment - Part 2: Requirements for measuring and verifying dangerous substances present in packaging and their release into the environment*  |
| 305 - Broj strana  | 25  |
| 330 - Apstrakt na srpskom  | Ovaj tehnički izveštaj se odnosi na zadnju fazu životnog ciklusa ambalaže - kontrolisano spaljivanje i odlaganje na deponije. Date su smernice i postupci za određivanje prisustva opasnih materija kao i identifikaciju minimizacije opasnih materija. Takođe, dati su predlozi za ocenjivanje usaglašenosti sa zahtevima iz Priloga A, stav 1. Direktive o ambalaži i ambalažnom otpadu (94/62EC).  |